nyaéta gunung pangluhurna di Jepang. Gunung Fuji ngalingkup Préféktur Shizuoka jeung Yamanashi, beulah kuloneun Tokyo, nu mangsa poé cangra katembong jelas. Gunung Fuji deukeut ka basisir di bagéan tengah pulo Honshu.

Gunung Fuji dipaké salaku simbol Jepang tur remen dipaké dina lukisan jeung foto saperti lobana nu datang jeung naek ka puncakna.

Géografi 

Gunung Fuji mibanda lima situ di sabudeureunna nyaéta: Dano Kawaguchi, Danau Yamanaka, Dano Sai, Dano Motosu jeung Dano Shoji. kabéhanna deukeut ka Dano Ashi, tempat nu hadé keur nempo Gunung Fuji. Gunung Fuji kaasup bagéan tina Taman Nasioal Fuji-Hakone-Izu.

Geologi 

élmuwan geus ngaidentifikasi yén aya opat fase aktivitas vulkanik nu nyusun formasi Gunung Fuji. Fase kahiji, disebut Sen-komitake, nu disusun ku andesite nu ayeuna katutupan di bagéan jero gunung. Sen-komitake dituturkeun ku "Komitake Fuji," nu disusun ku basalt tur dipercaya kabentuk dina sababaraha rebu taun katukang. Ampir 100,000 katukang, "Old Fuji" geus nutupan Komitake Fuji. Nu panganyarna, "New Fuji" dipercaya kabentuk tur nutupan Old Fuji kira-kira 10,000 taun katukang.  

Vulkanik ayeuna kaasup tipe letusan rendah resiko. Catetan panungtung bituna Gunung Fuji nyaéta dina taun 1707 mangsa Edo period. Dina waktu ieu, kabentuk kawah anyar, sapanjang puncak kadua, disebut Hōei-zan, dumasar kana ngaran era.

Gunung Fuji aya di pasamoan tilu lempeng nyaéta Lempeng Eurasia (atawa Lempeng Amuria), Lempeng Okhotsk, sarta Lempeng Filipina. Lempeng-lempeng ieu nyaéta bagéan kulon Jepang, bagéan wetan Jepang jeung Semenanjung Izu.

Ngaran Gunung Fuji

Variasi 
Fuji-san kadangkala dipaké keur gaganti Fuji Yama dina sabaraha teks basa asing, sabab karakter katilu éta ngaran, 山 hartina gunung, bisa ogé dibaca "yama". (Tempo cara maca kanji.) Sanajan kitu ieu ngarupakan ngaran heubeul di Jepang. Kanyataana, Frase Basa Jepang "Fujiyama, geisha" hartina Jepang nu salah ngartikeun ku urang asing. Ahiran -san, hartina gunung, teu pakait jeung gelar Jepang -san nu dipaké keur jalma.

"Fuji" kadang kala dieja "Huzi" lamun maké romanisasi Nippon-shiki. Tapi ejaan standar nu paling ilahar dipaké keur ngagambarkeun ucapan dina Basa Jepang.

Ngaran séjén keur Gunung Fuji, nu lalaunan leungit atawa jarang dipaké nyaéta Fuji-no-Yama (ふじの山, Gunung Fuji), Fuji-no-Takane (ふじの高嶺, Puncak Fuji), Fuyō-hō (芙蓉峰, Puncak Lotus ), jeung Fu-gaku (富岳 atawa 富嶽, karakter mimiti 富士, Fuji, jeung 岳, gunung).

Etimologi 
Ayeuna kanji keut Gunung Fuji nyaéta, 富 jeung 士, hartina kakayaan atawa loba sarta prajurit, tapi karakter ieu dipilih sabab cara ngucapkeunna sarua jeung suku kata ngaranna, henteu dumasa kana harti ngaranna.

Ngaran asli Fuji teu jelas. Dina etimologi rakyat nyebutkeun yén Fuji asalana tina 不二 (henteu + dua), hartina teu sarua atawa nonpareil. séjénna nyebutekeun asalna tina 不尽 (teu + rusak), hartina abadi.

Carita rakyat nu populer nyebutkeun yén ngaran gunung hartina pinuh ku tentara, ditulis maké karakter Cina 富士 (loba atawa kakayaan + tentara). Tempo The Tale of the Bamboo Cutter.

Sajarah 

Gunung Fuji mimiti ditaekan dina taun 663 ku pendeta nu teu dipikanyaho ngaranna. mangrupa gunung suci ti baheula, Gunung Fuji teu meunang ditaekan ku awewe nepi ka Era Meiji.  poé ayeuna, Gunung Fuji tujuan wisata nu kawentar tur ilahar ditaekan (tempo di handap).

Gunung Fuji mangrupa congcot vulkanik nu endah tur remen dipaké dina subyek seni Jepang. Nu pangkawentarna lukisan Ukiyo-e karya Hokusai 36 Pamandangan Gunung Fuji. Salian ti éta loba disebutkeun dina literatur Basa Jepang dina sababaraha umur jeung subyek sajak.

Gunung Fuji ogé imah tradisi prajurit: samurai ngagunakeun gunung keur ngawaskeun wewengkon sabudeureunna, deukeut kota Gotemba ayeuna. Shogun Minamoto no Yoritomo bertahan yabusame di wewengkon ieu dina aawal periode Kamakura. Saperti dina taun 2005, Angkatan Pertahanan Jepang jeung Marinir Amerika latihan oprasi militer di deukeut Gunung Fuji.

Naek ka Gunung Fuji 

périodeu nu ilahar keur naek ka Gunung Fuji ti 1 Juli nepi ka 27 Agustus, mangsa pondok jeung fasilitas séjén muka. Beus bisa nepi ka stasion kalima mimiti 1 Juli, sarta beus panungtung jam 3 burit tur ongkosna kira-kira $28.ooUS dollars. Lamun katinggaleun beus keur ka stasion kalima, bisa maké taksi biayana kira-kira $60.ooUS sakali jalan. Beus ti Gunung Fuji nepi ka jam 11, mangka kitu lamun teu ngagunakeun taksi kudu nyiapkeun sarapan tur ngadagoan sababaraha waktu lila. Kira-kira 200,000 urang naek ka Gunung Fuji unggal taun, 30% di antarana urang asing. Lilana waktu naek antara 3 nepi ka 7 jam, sedengkeun turnna antara 2 nepi ka 5 jam.  
Aya sababaraha jalan anyar nu bisa dipaké keur ka puncak, tapi teu matak ngurangan kana waktu keur nepi ka puncak. Waktu naek bakal ngurangan nepi ka stasion kalima gumantung kana kamampuh, tapi ngajadikeun rute naek leuwih gampang. Rute naek dibagi kana sapuluh stasion, nu geus diaspal nepi ka stasion kalima, kira-kira 2300 méter luhureun laut. Lamun mimiti naek ti Stasiun Kahiji perlu waktu 10 nepi ka 12 jam keur nepi ka puncak. Ti Stasiun Kahiji nepi Kalima, angin ngagelebug tur tanjakan kacida netekna. Sababaraha jalan bakal kapanggih ke nepi ka sub stasion kagenep. Stasiun Kagenep mimitip ngan sakadar daerah panempoan tur bisa dipaké keur reureuh jeung nyiapkeun cai. Keur maké tempat reureuh kudu mayar. Tempat reureuh di Stasion Kalima mangrupa tempat reureuh panghadéna. Lolobana nu reureuh keur ngahaneutkeun awak, tempatna bersih tur bauna rada nyegak. Pondok di stasion ieu teu dijaga waktu peuting. Pondok ieu ngan keur nu datang beurang, tur sakadar keur nempo sakuruling jeung moal naek nepi ka puncak. Rebuan urang ka Gunung Fuji salila périodeu dua bulan ieu. Loba nu naek peuting sangkan bisa nempo panonpoe bijil poé isukna. Waktu nu panghadéna ti Stasiun kalima ka puncak nyaéta jam 9 peuting. Reureuh di Stasiun Kadalapan atawa Kasalapan nepi ka jam 2 isung-isuk, diterukeun ku leumpang sangkan bisa nepi ka puncak dina kira-kira jam 4:15 janari. Antara Stasion Kadalapan jeung Kasalapan hawa di luar pondok kacida tirisna, sabab kitu leuwih hadé cicing di jero pondok. Bisa ogé ngendong di pondok Stasion Kasapuluh, biayana $40.00 - $50.00US dollar sapeuting. Bisa ogé nyobaan nawar mayar per jam keur ngadagoan janari bari bisa sare, tapi ilaharna teu bisa sabab ku lobana nu datang kaayaan jadi gandeng. Lobana nu naek ieu ogé jadi masalah, tapi teu matak ngurangan kapopuleran nu hayang naek ka Gunung Fuji.

Aokigahara 
Aokigahara nyaéta leuweung nu nuruban dasar gunung. Loba legenda ngeunaan ieu, salah sahijina nyaéta gunung nu mibanda endapan besi nu nyababkeun kompas kaasup ogé GPS teu bisa dipaké, sarta matak gampang keur kaleungitan arah.

Legenda ieu teu bener: medan magnet nu disababkeun ku beusi kaasup lemah keur nyababkeun pangaruh kana kompas. Boh Pasukan Pertahanan jeung Angkatan Laut sacara teratur latihan di ieu leuweung, kompas, GPS jeung alat-alat navigasi séjénna bisa dipaké kalayan normal.

Guha nu di ieu leuweung ngandung es salila usum panas. Legenda monster jurig, jeung goblin leuweung, nambahan dongeng ngeunaan geueumna ieu leuweung. Saterusna, Aokigahara Jukai (Tangkal-tangkal laut) mangrupa tempat bunuh diri di Jepang; jiwa nu hayang bunuh diri salilana aya di ieu leuweung. Leuwih ti 78 layon kapanggih di ieu leuweung, nyababkeun pamaréntah ngaluarkeun larangan keur bunuh diri di ieu leuweung.

Trivia 
 Penyanyi Kyu Sakamoto mawa piano keur konser di puncak Gunung Fuji.
 Logo Atari jeung Infiniti dipaké keur ngagambarkeun Gunung Fuji.
 Mount Taranaki di New Zealand nu bentukna ampir sarua jeung Gunung Fuji dipaké keur ngagantikeun dina film, saperti dina The Last Samurai.
 Volcan Osorno di Chile kaler ogé ampir sarua jeung Gunung Fuji.

Tempo ogé 
 Geography of Japan
 Hoei eruption of Mount Fuji

Rujukan 
wikipedia basa Inggris, Agustus 2006.

Foto Gunung Fuji

Tumbu kaluar 

 Live Webcams of Mt. Fuji
 Satellite picture by Google Maps
 
 PDMZ.com's year-round pictures of Mt. Fuji 
 Information about climbing Mt.Fuji

Fuji
Géografi Jepang